

|  |
| --- |
| Številka: 460-5/2025-1611 |
| Ljubljana, 9. 10. 2025 |
| EVA: / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Poročilo o delu Urada Republike Slovenije za preprečevanje pranja denarja za leto 2024 – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) in 130. člena Zakona o preprečevanju pranja denarja in financiranja terorizma (Uradni list RS, št. 48/22, 145/22, 17/25 in 56/25) je Vlada Republike Slovenije na….. seji dne ……… pod točko ……… sprejela naslednji S K L E P Vlada Republike Slovenije se je seznanila s Poročilom o delu Urada Republike Slovenije za preprečevanje pranja denarja za leto 2024. Barbara Kolenko Helblgeneralna sekretarka vladePrejmejo:* Ministrstvo za finance,
* Generalni sekretariat Vlade Republike Slovenije,
* Urad Republike Slovenije za preprečevanje pranja denarja.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3. a Osebe, odgovorne za strokovno pripravo in usklajenost gradiva:** |
| Mag. Anika Vrabec Božič, direktorica Urada Republike Slovenije za preprečevanje pranja denarja |
| **3. b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Urad Republike Slovenije za preprečevanje pranja denarja (v nadaljevanju: urad) na podlagi 130. člena Zakona o preprečevanju pranja denarja in financiranja terorizma (Uradni list RS, št. 48/22, 145/22, 17/25 in 56/25) najmanj enkrat na leto o svojem delu poroča Vladi Republike Slovenije. Poročilo prikazuje delo urada v letu 2024 na vseh temeljnih področjih njegovega delovanja in analizira stanje v zvezi s postopki preprečevanja, odkrivanja, preiskovanja, pregona in sojenja na področju pranja denarja in financiranja terorizma v Republiki Sloveniji. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:nacionalne dokumente razvojnega načrtovanjarazvojne politike na ravni programov po strukturi razvojne klasifikacije programskega proračunarazvojne dokumente Evropske unije in mednarodnih organizacij | NE |
| **7. a Predstavitev ocene finančnih posledic nad 40.000 EUR:**/ |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (–) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II. a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II. b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II. c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:****I. Ocena finančnih posledic, ki niso načrtovane v sprejetem proračunu**V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega in občinskih proračunov,
* odhodkov državnega proračuna, ki niso načrtovani v ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana v ukrepih oziroma projektih sprejetih proračunov.

**II. Finančne posledice za državni proračun**Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II. a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II. b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II. b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri trenutnih projektih oziroma ukrepih ali novih projektih oziroma ukrepih, navedenih v točki II. a.**II. c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II. a in b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev Evropske unije). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7. b Predstavitev ocene finančnih posledic pod 40.000 EUR:**Predlagano gradivo nima finančnih posledic za državni proračun. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni takšne narave, da bi ga bilo potrebno usklajevati z javnostjo. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Klemen Boštjančič minister Prilogi:- predlog sklepa Vlade Republike Slovenije z obrazložitvijo- Poročilo o delu Urada Republike Slovenije za preprečevanje pranja denarja za leto 2024 |

PRILOGA 1

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 130. člena Zakona o preprečevanju pranja denarja in financiranja terorizma (Uradni list RS, št. 48/22, 145/22, 17/25 in 56/25) je Vlada Republike Slovenije na….. seji dne ……… pod točko ……… sprejela naslednji

S K L E P

Vlada Republike Slovenije se je seznanila s Poročilom o delu Urada Republike Slovenije za preprečevanje pranja denarja za leto 2024.

Barbara Kolenko Helbl

Generalna sekretarka vlade

Prejmejo:

* Ministrstvo za finance,
* Generalni sekretariat Vlade Republike Slovenije,
* Urad Republike Slovenije za preprečevanje pranja denarja.

**OBRAZLOŽITEV**

Poročilo o delu urada za leto 2024 je devetindvajseto poročilo Vladi Republike Slovenije, nanaša pa se na obdobje od 1. januarja 2024 do 31. decembra 2024. V poročilu so navedeni podatki z vseh temeljnih področij delovanja Urada RS za preprečevanje pranja denarja (v nadaljnjem besedilu: urad), in sicer podatki o delu na področju sumljivih transakcij, preventive in nadzora ter mednarodnega sodelovanja, podatki o poslovanju urada na finančnem in kadrovskem področju ter na področju informatike, kot tudi nekateri statistični podatki o delovanju drugih državnih organov, ki so prejemniki izdelkov urada oziroma urad z njimi sodeluje pri izvajanju predpisov s področja preprečevanja in odkrivanja pranja denarja.

GOTOVINSKE TRANSAKCIJE, NAKAZILA, POVEZANA S TVEGANIMI DRŽAVAMI IN PRENOSI GOTOVINE ČEZ MEJO EVROPSKE UNIJE

V letu 2024 je urad prejel podatke o 44.794 gotovinskih transakcijah nad 15.000 evrov. Primerjava podatkov o sporočenih gotovinskih transakcijah z zadnjimi leti kaže na trend zmanjševanja tako števila kot tudi skupnega zneska transakcij, izvršenih v gotovini. Struktura sporočenih gotovinskih transakcij glede na sektor pošiljatelja ostaja enaka. Največ sporočenih gotovinskih transakcij je urad, tako kot že vsa leta prej, prejel iz bančnega sektorja.

V zvezi s transakcijami, ki so jih družbe z bančnih računov, odprtih v Republiki Sloveniji, izvršile družbam s sedežem v tvegani državi ali na bančne račune, odprte v tvegani državi, so v letu 2024 organizacije uradu sporočile podatke o 56.567 transakcijah (leta 2023 je bilo 35.548 podatkov o transakcijah) v skupnem znesku 7.600.350.811 evrov (preračunano po tečaju na dan 31. 12. 2024). Skoraj vsa nakazila, povezana s tveganimi državami, so bila izvršena za račune pravnih oseb, pri katerih se kot prejemnik prav tako pojavlja pravna oseba. Te transakcije je izvedlo skupaj 3.877 različnih domačih pravnih oseb ter 61 tujih pravnih oseb.

V letu 2024 je bilo na mejah Republike Slovenije skupno ugotovljenih 115 prenosov gotovine čez mejo v skupnem znesku 4.935.920,88 evrov. Največji del prenosov preko meje se je nanašal na prenose sredstev za osebno porabo, naložbe ter nakup ali vzdrževanje nepremičnine.

SUMLJIVE TRANSAKCIJE

Na področju sumljivih transakcij je urad leta 2024 prejel skupno 1.728 prijav, in sicer: 1.708 prijav sumljivih transakcij ali sumljivih aktivnosti, ki so se nanašale na razloge za sum pranja denarja, 19 prijav, ki so se nanašale na razloge za sum financiranja terorizma, medtem ko je bila 1 prijava odprta na pobudo tožilstva po ZOPNI. V zvezi z vsemi prijavami so se odprle zadeve in začeli zbirati podatki. Skupno je bilo v uradu v obdobju 1995–2024 odprtih že več kot 11.000 zadev. Med prijavitelji so tudi leta 2024 prevladovale banke (1.057 prijav oziroma 61,17 % vseh prijav). V letu 2024 se je število prijav povečalo, in sicer za dobrih 15 %. V strukturi vseh prijav se je zelo povečalo število pobud Policije, in sicer se je število prijav v letu 2024 glede na leto 2023 povečalo za kar 76 %.

Urad je leta 2024 končal obravnavo v 1.440 zadevah, kar je skoraj 30 % več kot v letu 2023. Od vseh teh zaključenih zadev je bilo v 915 primerih Policiji ali državnemu tožilstvu poslano obvestilo o sumljivih transakcijah zaradi suma pranja denarja ali financiranja terorizma, v nadaljnjih 242 zadevah pa so bile pristojnim organom poslane informacije zaradi ugotovljenega suma storitve nekaterih drugih kaznivih dejanj, medtem ko v 278 zadevah z analizo ni bil potrjen sum pranja denarja.

Urad je v zadevah, v katerih je obravnaval sum storitve kaznivega dejanja pranja denarja, v letu 2024 ustavil transakcije v breme 54 bančnih računov v Sloveniji in tujini v skupnem znesku 1.467.339 evrov ter prepovedal dostop do treh sefov.

FAZE POSTOPKOV V PREDKAZENSKIH IN KAZENSKIH ZADEVAH ZARADI PRANJA DENARJA

Iz statističnih podatkov, ki jih urad prejema od Policije, državnih tožilstev in sodišč, je razvidno, da je leta 2024 Policija podala 104 novih kazenskih ovadb zaradi utemeljenega suma storitve kaznivega dejanja pranja denarja, poleg tega pa so tožilstva v 31 primerih začela pregon samostojno. Od leta 1995 so se skupno začeli postopki v 1034 predkazenskih in kazenskih zadevah, povezanih s kaznivim dejanjem pranja denarja.

V zvezi z vsemi temi zadevami je postopek že končan v 525 zadevah, in sicer se je 121 zadev končalo s pravnomočno obsodilno sodbo, v 38 zadevah so bile izrečene oprostilne sodbe, v 244 zadevah se tožilstvo ni odločilo za pregon, v 80 zadevah je tožilec odstopil od pregona ali pa je postopek ustavilo sodišče, šest zadev so sodišča odstopila v reševanje v tujino, medtem ko je v 29 primerih prišlo do združitve postopkov in v sedmih primerih do prekvalifikacije kaznivega dejanja. V predkazenskem ali kazenskem postopku je še 223 zadev, in sicer se tožilstvo v 223 zadevah še odloča o pregonu, v eni zadevi je tožilstvo pregon odložilo, medtem ko je 285 zadev v različnih fazah obravnave (zahteva za preiskavo, preiskava, obtožnica). Trend povečevanja števila predkazenskih in kazenskih postopkov v zvezi s sumom storitve kaznivega dejanja pranja denarja se je nadaljeval tudi v letu 2024.

Sodišča so do konca leta 2024 izrekla 121 pravnomočnih obsodilnih sodb zoper 158 domačih fizičnih oseb, 20 tujih fizičnih oseb in šest domačih pravnih oseb. V sodbah so sodišča izrekla 167 zapornih kazni, od tega 87 pogojnih, pri čemer so bile v osmih primerih izrečene zaporne kazni spremenjene v delo v splošno korist. Povprečna kazen zapora znaša 18 mesecev, pri čemer je najmanjša izrečena kazen zapora šest mesecev in najvišja pet let. V 28 sodbah so sodišča izrekla odvzem premoženja v skupni vrednosti 3.869.282 evrov in 30.822 ameriških dolarjev, v 57 sodbah so odredila vračilo sredstev, ki so bila pridobljena s kaznivim dejanjem, v skupni višini 68.522.075 evrov in izrekla 113 stranskih denarnih kazni v skupni višini 1.825.880 evrov.

V zvezi s sodelovanjem urada pri odkrivanju kaznivih dejanj pranja denarja v obdobju 2012–2024 je bilo ugotovljeno, da je še vedno več kot 50 % od skupno 824 predkazenskih in kazenskih postopkov s področja pranja denarja temeljilo na obvestilih urada. Med temi zadevami se je kar 34 % zadev s področja pranja denarja začelo samo na podlagi podatkov, ki so jih uradu v obliki prijav sumljivih transakcij poslali zavezanci iz 4. člena ZPPDFT-2, medtem ko je urad v 19 % primerov začel analizo na podlagi pobud državnih organov. Policija ali tožilstva so v 47 % zadev preganjala kaznivo dejanje pranja denarja popolnoma samostojno. Navedena struktura jasno kaže, da sporočene sumljive transakcije zavezancev odločilno prispevajo k številu obravnavanih zadev Policije in tožilstva. Navedeno dokazuje, da je sistem boja proti pranju denarja z zaznavanjem sumljivih transakcij v finančnem in nefinančnem sektorju učinkovit.

ZAKONODAJA IN DRUGE PRAVNE ZADEVE

Na področju zakonodaje s področja preprečevanja pranja denarja in financiranja terorizma so v letu 2024 potekale številne aktivnosti.

V letu 2024 je urad pripravil 68 pisnih mnenj oziroma stališč v zvezi z razlago izvajanja posameznih določil ZPPDFT-2 in podzakonskih predpisov. V nekaterih primerih je bilo treba predhodno uskladiti stališče v zvezi z izvajanjem zakona v okviru sodelovanja med nadzornimi organi. Na splošno je prepoznano, da so postavljena vprašanja oziroma zaprosila za pomoč pri izvajanju zakonskih določb čedalje bolj zahtevna in kompleksna, kar na eni strani zahteva vključevanje več virov v okviru urada in usklajevanje z drugimi nadzornimi organi, na drugi strani pa je kazalnik kakovostnega razvoja, vsaj v nekaterih skupinah zavezancev, pri izvajanju ukrepov za preprečevanje pranja denarja in financiranja terorizma v okviru njihovih poslovnih procesov.

Urad je v letu 2024 prejel 5 zahtev za vpis v register ponudnikov storitve virtualnih valut, na podlagi katerih je izdal 3 odločbe o vpisu v register.

Obravnavana je bila ena zahteva za informacije javnega značaja in odgovorjeno je bilo na 16 novinarskih vprašanj.

INŠPEKCIJA

V skladu s sprejetimi strateškimi usmeritvami in prednostnimi nalogami inšpekcijskega nadzora za leto 2024 je urad načrtoval samostojne inšpekcijske nadzore predvsem pri tistih zavezancih, ki nimajo svojega primarnega nadzornika (računovodske storitve, storitve davčnega svetovanja ter podjetniške ali fiduciarne storitve). V letu 2024 je bilo izvedenih skupno 278 nadzorov, od tega 148 samostojnih inšpekcijskih nadzorov v zvezi z izpolnjevanjem obveznosti zavezancev po ZPPDFT-2, večinoma pri zgoraj navedenih skupinah zavezancev, ter dva nadzora pri zavezancih iz finančnega sektorja in 130 inšpekcijskih nadzorov v zvezi z obveznostjo vpisa podatkov o dejanskih lastnikih v register dejanskih lastnikov.

V zvezi z izpolnjevanjem obveznosti zavezancev po ZPPDFT-2 je bilo v približno 90 % primerov ugotovljena vsaj ena kršitev. Kršitve oziroma pomanjkljivosti so bile najpogosteje zaznane pri izvajanju ukrepov, povezanih s pregledom strank, izobraževanjem zaposlenih ter izvajanjem notranje kontrole. V zvezi z obveznostjo vpisa podatkov o dejanskih lastnikih v register dejanskih lastnikov so bile ugotovljene kršitve v 116 primerih. Skupno je na podlagi ugotovljenih kršitev urad v letu 2024 uvedel devet prekrškovnih postopkov.

MEDNARODNO SODELOVANJE

Leta 2024 je urad na podlagi 114. člena ZPPDFT-2 poslal 591 zaprosil v 52 držav, poleg tega pa na podlagi 115. člena ZPPDFT-2 še 28 spontanih informacij v 18 držav. V primerjavi z letom 2023 je bilo za 26 odstotkov več poslanih zaprosil urada in 52 % manj poslanih spontanih informacij urada.

Na podlagi 115. člena ZPPDFT-2 je urad v letu 2024 prejel 75 zaprosil iz 28 držav in 69 spontanih informacij. V primerjavi z letom 2023 je bilo za 17 % manj prejetih zaprosil tujih uradov in skoraj enak odstotek prejetih spontanih informacij kot v letu 2023.

V letu 2024 je bilo največ podatkov izmenjanih s pristojnimi uradi iz Litve, Velike Britanije, Nemčije, Hrvaške, Italije, Španije in Slovaške. Sodelovanje s tujimi uradi je lahko dodatno nadgrajeno z izmenjavo oziroma podpisom formalno neobvezujočih pisnih dogovorov (tako imenovanih pisem o izmenjavi podatkov – Memorandum of Understanding – MOU). Urad je od začetka svojega delovanja v letu 1995 pa do konca leta 2024 podpisal že 52 pisem o izmenjavi podatkov.

Sodelovanje v okviru mednarodne skupine finančnih obveščevalnih enot EGMONT je potekalo na plenarnem zasedanju in v okviru regionalne skupine Europe I. Na plenarnem zasedanju je bila izražena podpora za začetek prenove IT-podpore, ki je eden pomembnejših projektov skupine EGMONT. Regionalna skupina je sprejela svoj regionalni načrt za obdobje 2024-2026, ki sloni na strateškem načrtu skupine Egmont. Poleg tega je ta skupina obravnavala tematike, vezane na delo finančnih obveščevalnih enot v luči ustanovitve AMLA, glede implementacije nove EU zakonodaje in glede učinkovitosti medsebojne izmenjave podatkov v primerih posameznih finančnih obveščevalnih enot.

Urad je oktobra 2024 v okviru slovenske delegacije zastopal Slovenijo kot državo pogodbenico t. i. Varšavske konvencije (Konvencija Sveta Evrope 198) na redni konferenci, na kateri so spremljali izvajanje določb konvencije in napredek pri tem. Posebna pozornost je bila namenjena napredku pri oblikovanju standardov v okviru izdelave dodatnega protokola h konvenciji in s tem v zvezi spremembe v metodologiji ocenjevanja rezultatov pri IO.2 in IO.8, ki odražajo spremembe v standardih, vezanih na odvzem premoženjske koristi. Predstavljeno je bilo tudi prenovljeno pojasnilo k 11. členu konvencije, ki obravnava mednarodno povratništvo. Slovenija je podala informacijo, da je Ministrstvo za pravosodje ocenilo, da lahko umakne zadržek pri implementaciji četrtega odstavka 3. člena Konvencije, kar se bo realiziralo s spremembo zakona o ratifikaciji konvencije.

V Evropski uniji je bil v letu 2024 poudarek na pogajanjih o svežnju štirih zakonodajnih predlogov (sveženj AML) s področja preprečevanja pranja denarja in financiranja terorizma v okviru Sveta EU. Namen teh predlogov je poenotenje izvajanja ukrepov zavezancev na območju EU, vzpostavitev novega nadzornika EU in okrepitev sodelovanja med finančnimi obveščevalnimi enotami držav članic EU. Po njihovi uveljavitvi se urad osredotoča na njihovo implementacijo v slovenski pravni red in na sodelovanje nadzornih organov za čimbolj učinkovito in usklajeno delovanje v Splošnem odboru AMLA.

Sodelovanje v skupinah EGMLTF, FIUs Platform in CPMLTF je potekalo v zavedanju zakonodajnih sprememb, ki so v letu 2024 začele veljati. Politike EU se razvijajo za zagotavljanje integritete enotnega finančnega trga, temu pa so namenjeni različni projekti in zakonodajni predlogi, nekateri tudi že vzpostavljeni z namenom, da jih po vzpostavitvi prevzame novi organ AMLA. Sem spada predvsem razvoj sistema za izmenjavo podatkov FIU.net. Prav tako potekajo aktivnosti za povezovanje nacionalnih registrov dejanskih lastnikov v sistem BORIS.

PREVENTIVA

Predstavniki urada so v letu 2024 izvedli 23 predavanj na različnih seminarjih in posvetih v Sloveniji. Predavanja so bila izvedena zlasti z namenom izobraževanja zavezancev. Poleg tega so bila predavanja izvedena v okviru sodelovanja z drugimi državnimi organi, ki sodelujejo v boju proti pranju denarja in financiranju terorizma, nekaj pa jih je bilo namenjenih tudi drugi javnosti. Novost so bila predavanja, namenjena študentom, ki so se na ta način lahko seznanili s področjem preprečevanja pranja denarja in financiranja terorizma že v fazi študija.

INFORMATIKA

V letu 2024 je Sektor za splošne zadeve in informacijsko podporo izvajal aktivnosti, ki se večinoma nanašajo na upravljanje evidenčnega sistema urada in administriranje informacijskih rešitev znotraj notranjega omrežja urada. Te aktivnosti so bile operativne, izobraževalne in upravno-strokovno-tehnične.

Za podporo uslužbencem, so bile aktivnosti informacijske podpore usmerjene v nemoteno zagotavljanje varnih pogojev dela sodelavcem, ki so svoje delo opravljali od doma, ob hkratnem zagotavljanju nemotenega dela pri prejemanju in arhiviranju sporočenih podatkov. Sodelavcem je bilo omogočeno, da so lahko nemoteno izvajali videokonferenčne klice in sodelovali pri spletnih sestankih.

KADROVSKE ZADEVE

Na dan 31. 12. 2024 je bilo v uradu zaposlenih 28 javnih uslužbencev, kar je za dva javna uslužbenca manj kot na dan 31. 12. 2023 in pet javnih uslužbencev manj, kot je za leto 2024 določal Sklep o določitvi enotnega kadrovskega načrta Ministrstva za finance.

FINANČNO-MATERIALNO POSLOVANJE

Višina proračunskih sredstev, načrtovanih v finančnem načrtu urada, je za leto 2024 znašala 1.550.242 evrov. Od načrtovanih sredstev je bilo za plače in druge izdatke zaposlenim, blago in storitve, plačilo članarine organizacije EGMONT ter manjše investicije in investicijsko vzdrževanje porabljenih skupno 1.560.085 evrov oziroma 0,6 % več od načrtovanih sredstev.